b"\n_START_ARTICLE_\nCercle m\xc3\xa0xim\n_START_PARAGRAPH_\nEl cercle m\xc3\xa0xim, denominat tamb\xc3\xa9 cercle major o gran cercle , \xc3\xa9s el cercle resultant d'una secci\xc3\xb3 realitzada a una esfera mitjan\xc3\xa7ant un pla que passi pel seu centre i la divideixi en dos hemisferis id\xc3\xa8ntics, la secci\xc3\xb3 circular obtinguda t\xc3\xa9 el mateix di\xc3\xa0metre que l'esfera. La dist\xc3\xa0ncia m\xc3\xa9s curta entre dos punts de la superf\xc3\xadcie d'una esfera sempre \xc3\xa9s l'arc de cercle m\xc3\xa0xim que els uneix. Aquest arc rep el nom de l\xc3\xadnia ortodr\xc3\xb2mica. En geografia i cartografia, els cercles m\xc3\xa0xims que passen pels pols es determinen les l\xc3\xadnies de longitud o (meridi\xc3\xa0). De les l\xc3\xadnies que determinen la latitud, en canvi, nom\xc3\xa9s hi ha un cercle m\xc3\xa0xim: l'equador terrestre. Els altres arcs de latitud estan determinats per cercles menors paral\xc2\xb7lels a l'equador o (paral\xc2\xb7lels)._NEWLINE_En la geometria riemanniana aquest concepte serveix per il\xc2\xb7lustrar com hi ha espais on hi ha punts, com els antipodals, que admeten m\xc3\xa9s d'una geod\xc3\xa8sica contrastant el que passa a espais euclidians on per qualsevol dos punts arbitraris nom\xc3\xa9s hi passa una \xc3\xbanica geod\xc3\xa8sica."